b'\n_START_ARTICLE_\nMitraizem\n_START_PARAGRAPH_\nMitraizem je vera, ki je temeljila na cikli\xc4\x8dnem menjavanju \xc5\xbeivljenja in smrti, na boju med dobrim in zlom ter na mo\xc4\x8di odre\xc5\xa1enjske daritve. Izvira iz prastarih verovanj Perzije in predstavlja vmesni \xc4\x8dlen na poti iz politeizma k monoteizmu. Mitraizem se je v svojem razvoju oplajal z vplivi gnosticizma in kr\xc5\xa1\xc4\x8danstva ter nanju tudi sam vplival. Ob podpori posameznih cesarjev so ga z bli\xc5\xbenjega vzhoda po rimski dr\xc5\xbeavi raz\xc5\xa1irili trgovci, vojaki in uradniki._NEWLINE_Ime Mitra (latinsko oz. gr\xc5\xa1ko "\xce\x9c\xce\xaf\xce\xb8\xcf\x81\xce\xb1\xcf\x82\xc2\xab), je ime starega Perzijskega boga. Je zgodnji primer gr\xc5\xa1ke oblike imena iz 4. st.pr.n.\xc5\xa1t. iz prevoda \xc5\xbeivljenepisa perzijskega kralja Kira Velikega. Podobna imena poznajo tudi v drugih jezikih. V sanskrtu "Mitra" (\xe0\xa4\xae\xe0\xa4\xbf\xe0\xa4\xa4\xe0\xa5\x8d\xe0\xa4\xb0\xe0\xa4\x83) pomeni pomeni "prijatelj" ali "prijateljstvo". Obliko besede mi-to-ra, so na\xc5\xa1li zapisano v mirovni pogodbi med Hetiti in Kraljevino Mitani iz leta 1400 pred na\xc5\xa1im \xc5\xa1tetjem. V iran\xc5\xa1\xc4\x8dini "Mithra" in sanskrtu "Mitra" naj bi izhajala iz indo-iranske besede Mitra, kar pomeni "pogodba, sporazum, pakt".\n_START_SECTION_\nMitraizem v Sloveniji\n_START_PARAGRAPH_\nV Sloveniji so mitreji ohranjeni na Ro\xc5\xbeancu pri \xc4\x8crnomlju in Ptuju, kjer so na\xc5\xa1li ostanke petih mitrejev. Po podatkih sode\xc4\x8d so bili \xc5\xa1e v Modri\xc4\x8du pri Oplotnici na Pohorju, v Ru\xc5\xa1ah pri Mariboru, Zgornji Pohanci pri Kr\xc5\xa1kem in tudi v Mitrovi jami ob dr\xc5\xbeavni meji blizu \xc5\xa0ko\xef\xac\x81j. Reliefi z upodobitvijo boga Mitre, raz\xc5\xa1irjeni po rimskem imperiju, so bili oblikovno zelo enotni.\n_START_SECTION_\nMitreji na Ptuju\n_START_PARAGRAPH_\nV za\xc4\x8detnem obdobju so morali mitreji stati zunaj mestnih meja. Tako najdemo I., II. in V. v dana\xc5\xa1nji Hajdini pri Ptuju, \xc5\xa1ele v sredini 3. stoletja so jih lahko postavili tudi v mesto. Kasnej\xc5\xa1ih zapisov o mitrejih ni, zadnji na Vzhodu znani je iz leta 389, ko se je \xc5\xbee za\xc4\x8dela prevlada kr\xc5\xa1\xc4\x8danstva._NEWLINE_I. mitrej so na Ptuju odkrili konec 19. stoletja. Datiran je v leto 157. Gra\xc5\xa1ki profesor dr. Wilhelm Gurlitt je za\xc4\x8del raziskovati 1898 leta. Ostanki so bili dobro ohranjeni in so razstavljeni in situ, kjer je bila za\xc5\xa1\xc4\x8ditna stavba zgrajena jeseni 1899 leta. Sedanja stavba je iz leta 1910, obnovljena pa 1999 leta._NEWLINE_Izkopavanja so se nadaljevala in samo 20 m stran je dr. Gurlitt na\xc5\xa1el II. mitrej. Izkopanine so razstavili v lapidariju muzeja prof. Franza Ferka._NEWLINE_Leta 1913 so na severnem delu Leskov\xc5\xa1kove njive na\xc5\xa1li  III. mitrej. Izkopavanje je nadzoroval avstrijski arheolo\xc5\xa1ki in\xc5\xa1titut na \xc4\x8delu z dr. Mihovilom Abramovi\xc4\x87em in Viktorjem Skrabarjem. Za\xc5\xa1\xc4\x8ditna zgradba je bila narejena leta 1914, tik pred 1. svetovno vojno._NEWLINE_Naslednje veliko odkritje je bilo 1957 leta. Dr. Ivan Curk je na ovinku grajskega hriba, na dana\xc5\xa1njem Muzejskem trgu 1, izkopal ostanke IV. mitreja iz 3. stoletja. Na\xc5\xa1li so marmorne plo\xc5\xa1\xc4\x8de polo\xc5\xbeene v obliki tlaka, na eni je bil relief s predstavo Sola. Plo\xc5\xa1\xc4\x8da je shranjena v lapidariju Pokrajinskega muzeja na Ptuju. Spomenike je odkrila Zorka \xc5\xa0ubic leta 1965._NEWLINE_Leta 1987 je ostanke V. mitreja izkopal Ivan Tu\xc5\xa1ek v bli\xc5\xbeini dana\xc5\xa1njega dija\xc5\xa1kega doma. Prav tako so shranjeni v lapidariju Pokrajinskega muzeja na Ptuju.'